Odense Adresse-Contoirs Efterretninger, 1846-01-21
Udlandet. Orkan. Om de i denne Avis tidligere omtalte heftige Storme i forrige Aars Slutning ved den engelske Kyst, skrives fra London under 3 ds.: "De ældste Søfolk kunne maaskee ikke erindre et saadant vedvarende stormende Veir, som det vi havde hele den forrige Maaned, Fra alle Steder indkomme de meest hjerteskjærende Beretninger om Ulykker paa Søen. Vi have allerede berettet Tabet af over 40 Skibe. Senere ere over 50 forulykkede, og efter et moderat Overslag kunne ikke mindre end 100 Mennesker have tilsat Livet. Blandt de sørgeligste Ulykkestilfælde er Tabet af Dampskibet. "St. David", der farede med Passagerer og Gods imellem Havre, Plymouth og Liverpool, og Dampskibet. "Bowline", hvorved henved 40 Mennesker mistede Livet. "St. David, var Føreren, Capt. Evans, og en Kjøbmand i Havre, Hr. Davidsons, fælleds Eiendom, og Mandskabet bestod af c. 20 Mand. Det var taklet som Skonnert og 210 Tons drægtig, og efter de seneste Jndberetninger til Parlamentet kunde det føre 2 atten pundige Kanoner; det var 118 Fod 10 Tommer lang, 17 F. 4 T. bred, med Maskiner af 70 Hestes Kraft og det var bygget i Liverpool 1824. Af Alt hvad Man har kunnet opdage om dets Skjæbne fremgaaer, da det forlod Havre i Begyndelsen af forrige Uge med flere Passagerer (Antallet har ikke kunnet oplyses) og svært lastet, efter de modtagne Beretninger havde det endeel Viinfade paa Dækket. Det blev seet af et Skib Dagen efter Afseilingen om Eftermiddagen, og Man har ikke hørt noget om det senere indtil for nogle Dage siden, da flere Fade Viin bleve opfiskede af en Fisker, omtrent 25 Miil østlig for Havre, og det oplystes at disse Fade vare af dem, der vare stuvede paa dette ulykkelige Dampskibs Dæk. Stormen var kommen paa inden 12 Timer efter dets Afseiling, og Man troede, først at Fadene vare blevne kastede overbord, for at lette det. Det fremgaaer imidlertid af Omstændigheder, der senere ere blevne bekjendte, at der er stor Anledning til at frygte for, at det sank under Stormen, og at enhver Sjæl omkom; thi med Dampskibet "Transit", der kom til Southhampton, for nogle Dage siden, kom Breve, der meldte, at en stor Deel af dets Ladning var fundet ved Kysten af Fecamp, hvor ogsaa et dødt Legeme var drevet iland tilligemed Skibets Rat. Liget kjendtes at være Maskinmesterens paa St. David". En Koffert med Fruentimmerklæder, der tilhørte en af de qvindelige Passagerer, blev opfisket. Efter disse Opdagelser kan der ikke være Tvivl om, at Skibet er forliist. Dette Ulykkestilfælde har vakt stor Sensation i Havre. Flere Piber Viin, der bleve opfiskede af det franske Fiskerfartøi Virginie" ved den franske Kyst, ere oplagte paa Toldboden i ShorehamDenne Smak var ved Stormens Heftighed dreven til den engelske Kyst, og den undgik at strande ved at løbe ind i Shorehams Havn. Det hedder der, at, St. David var forsikkret for 7000 Pd. Sterl. - Det andet Skib, Tom Bowline", formoder Man at være sunken med hele Mandskabet ved den hollandske Kyst i Stormen, den 10 og 17 f. M. Det var et ganske nyt Skib, der var blevet bygget i North Shields forrige Sommer. Det tilhørte Capitainen Hr. Murray og Maskinmesteren, Hr. Stewart, der begge vare ombord og følgelig omkom. Det var paa 50 Hestes Kraft. Efter de Beretninger, vi have modtaget, gik det fra Themsen til Bremen den 11 f. M., hvor det skulde forblive i nogle Maaneder paa Prøve, og hvis denne havde faaet et heldigt Udfald, var Meningen at det skulde kjøbes. Da det forlod Gravesend, bestod Mandskabet af Capitainen, Maskinmesteren, 2 Styrmænd, 4 Fyrbødere og Matroser, en Lods og en Skibsdreng. Hvor langt det kom, veed Jngen med Vished. Man har ikke seet mere af det siden, skjøndt Overfarten kun medtager 3 eller 4 Dage. Man formoder, at Stormen naaede det ved den hollandske Kyst, da en Baad med Skibets og Capitainens Navn drev iland ved Norden, hvor allerede saa mange sørgelige Skibbrud, have fundet Sted. Der er ingen Tvivl om, at det er forliist. Det hedder, at Skibet er forsikkret.